rejauldu/bengali-wikipedia huggingface dataset:
সাতবাড়িয়া বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।   আয়তন    জনসংখ্যা   ইতিহাস  সাতবাড়ীয়া জায়গাটি মোগল আমল থেকেই একটি জনপ্রিয় এলাকা ছিলো। এটি ব্রিটিশ শাসনের সময় হোমনাবাদ পরগণার অন্তর্ভুক্ত ছিলো। এই অঞ্চলে শাসন ব্যবস্থার সুবাদে অনেক ইংরেজ উর্ধতন কর্মকর্তাদের যাতায়াত গঠেছিলো। এটি চৌদ্দগ্রাম থানার অন্তর্ভুক্ত ছিলো যেটি প্রশাসনিক ভাবে ১৬ নং সাতবাড়ীয়া ছিলো৷ সাতবাড়ীয়া ইউনিয়ন বোর্ড সর্বপ্রথম ১৯৯৯ সালে বর্তমান সাতবাড়ীয়া ও বক্সগঞ্জ ইউনিয়ন নিয়ে গঠিত হয়েছিলো। তখন ইউনিয়ন বোর্ড এর সর্বোচ্চ পদমর্যাদা ছিলো প্রেসিডেন্ট (বর্তমান চেয়ারম্যান সমমর্যাদা)।  এই ইউনিয়ন বোর্ডের প্রথম প্রেসিডেন্ট ছিলেন অষ্টগ্রাম মানিকগংগা ভূঁইয়া বাড়ীর তৎকালীন তালুকদার জনাব মনোহর আলী ভূঁইয়া (চৌধুরী মিঞা)। তিনি ৩ বছর মেয়াদে টানা ৩ বার অর্থাৎ দীর্ঘ ১২ বছর এই দায়িত্ব পালন করেন। তিনি ছিলেন বারো ভূঁইয়া উপ বংশের সদস্য এবং বক্সগঞ্জ যার নামে নামকরণ করা হয় সেই বিখ্যাত ব্যক্তিত্ব জায়গীরদার বক্স আলী ভূঁইয়ার বংশধর। যুগে যুগে এই সাতবাড়ীয়ায় জন্ম নিয়েছে অনেক জ্ঞানী গুনিজন। মহান মুক্তিযুদ্ধের সময় সাতবাড়ীয়ার ভূমিকা ছিলো অবিস্মরণীয়। বীরপ্রতীক মরহুম মেজর এনামুল হক সাহেব(টাইগার) ছিলেন মুক্তিযোদ্ধাদের মাঝে অন্যতম। যুগের পরিক্রমায় ঐতিহাসিক সাতবাড়ীয়া এখনো সমাজের বিভিন্ন স্তরে তার অবদানের সাক্ষর রেখে চলেছেন।   অবস্থান ও সীমানা  নাঙ্গলকোট উপজেলার দক্ষিণ-পূর্বাংশে সাতবাড়িয়া ইউনিয়নের অবস্থান। এ ইউনিয়নের উত্তর-পশ্চিমে ঢালুয়া ইউনিয়ন, পশ্চিমে বক্সগঞ্জ ইউনিয়ন, দক্ষিণে বক্সগঞ্জ ইউনিয়ন ও ফেনী জেলার দাগনভূঁইয়া উপজেলার সিন্দুরপুর ইউনিয়ন এবং পূর্বে চৌদ্দগ্রাম উপজেলার আলকরা ইউনিয়ন ও গুণবতী ইউনিয়ন অবস্থিত।   প্রশাসনিক কাঠামো  সাতবাড়িয়া ইউনিয়ন নাঙ্গলকোট উপজেলার আওতাধীন  ১৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ। এ ইউনিয়নের গ্রামগুলো হল:  সাতবাড়িয়া  তপোবন  নাইয়ারা  শাজাহানপুর পূর্বে আকদিয়া এই ইউনিয়নের অন্তর্ভুক্ত ছিল, কিন্তু পরবর্তীতে এটিকে চৌদ্দগ্রাম উপজেলার গুণবতী ইউনিয়নের অন্তর্ভুক্ত করা হয়। তাছাড়াও স্বাধীনতা পূর্ববর্তী সময়ে বর্তমান বক্সগঞ্জ ইউনিয়ন এই সাতবাড়ীয়ার অংশবিশেষ ছিলো। স্বাধীনতা পরবর্তী সময়ে বক্সগঞ্জ একটি স্বাধীন ইউনিয়ন হিসেবে আত্মপ্রকাশ করলে এই সাতবাড়ীয়া বর্তমান ভৌগোলিক স্থানের মালিক হয়।   শিক্ষা ব্যবস্থা    শিক্ষা প্রতিষ্ঠান   সাতবাড়িয়া উচ্চ বিদ্যালয়   উত্তর সাতবাড়িয়া  সরকারি প্রাথমিক বিদ্যালয়  পূর্বপাড়া সরকারি প্রাথমিক বিদ্যালয়  নাইয়ারা প্রাথমিক বিদ্যালয়  হলি চাইল্ড কিন্টারগার্ডেন স্কুল  মনিং সাইন কিন্টারগার্ডেন স্কুল  সাতবাড়িয়া উত্তরপাড়া আল হানিফ আশরাফুল উলুুম মাদরাসা তপোবন নুর জাহান হাসেম রেজিঃ সরকারি প্রাথমিক বিদ্যালয়   যোগাযোগ ব্যবস্থা    খাল ও নদী  নদী- ডাকাতিয়া নদীর পাশে অবস্থিত   হাট-বাজার  বাজার স্থান - সাতবাড়িয়া মেইন রোড বাজার দিন - শনিবার ও বুধবার   দর্শনীয় স্থান  নেই পর্যটন এর জন্য সাতবাড়িয়া ও অস্ট্রগ্রাম এর মাঝামাঝি সেতু।   জনপ্রতিনিধি   বর্তমান চেয়ারম্যান:- মেহেরাজ হোসেন   আরও দেখুন   নাঙ্গলকোট উপজেলা  নাঙ্গলকোট থানা  কুমিল্লা জেলা   শিক্ষা ব্যবস্থা    বহিঃসংযোগ   বিষয়শ্রেণী:নাঙ্গলকোট উপজেলার ইউনিয়ন
গাজী সালাহউদ্দিন (জন্ম: ৮ নভেম্বর ১৯৮৪)  বাংলাদেশের প্রথম শ্রেণির এবং লিস্ট এ ক্রিকেটার। ২০০৩/২০০৪ মৌসুমে চট্টগ্রাম বিভাগের হয়ে প্রথম শ্রেণিতে আত্মপ্রকাশ করেছিলেন। ২০০৬/২০০৭ সালে বাংলাদেশ এ দলের প্রতিনিধিত্বও করেছিলেন তিনি। তার বরিশাল বিভাগের বিপক্ষে ১৬৫ রানের প্রথম শ্রেণির সেঞ্চুরি এবং ১৩ টি অর্ধশতক রেকর্ড করেছেন    আরো দেখুন   চট্টগ্রাম বিভাগের ক্রিকেটারদের তালিকা   তথ্যসূত্র   বিষয়শ্রেণী:১৯৮৪-এ জন্ম বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:চট্টগ্রাম বিভাগের ক্রিকেটার বিষয়শ্রেণী:বাংলাদেশী ক্রিকেটার বিষয়শ্রেণী:ব্রাহ্মণবাড়িয়া জেলার ক্রীড়াবিদ বিষয়শ্রেণী:চট্টগ্রাম বিভাগ থেকে আগত ক্রিকেটার
বরুণ রায় (১ নভেম্বর ১৯২২ - ৮ ডিসেম্বর ২০০৯) বাংলাদেশী রাজনীতিবিদ ছিলেন। তেভাগা আন্দোলন, ভাষা আন্দোলন, ভাসান-পানি আন্দোলন মুক্তিযুদ্ধ সহ কৃষক-শ্রমিক-মেহনতী জনতার মুক্তির সংগ্রামের প্রায় প্রতিটি আন্দোলনে তিনি সক্রিয় অংশ নিয়েছেন। এ কারণে তাকে অনেক সময় কারাবরণ করতে হয়েছে। শুধু পাকিস্তান আমলেই তিনি ১৪ বছর জেলে কাটিয়েছেন। তিনি ১৯৮৬ সালে তৃতীয় জাতীয় সংসদ নির্বাচনে সুনামগঞ্জ-১ থেকে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  কমরেড বরুন রায়ের জন্ম ১৯২২ সালের ১ নভেম্বর তারিখে সুনামগঞ্জ জেলার জামালগঞ্জ উপজেলার বেহেলী গ্রামের এক সম্ভ্রান্ত জমিদার পরিবারে। তার প্রকৃত নাম প্রসূন কান্তি রায়। তার বাবা করুনা সিন্ধু রায় (প্রজা বাবু)। করুনাসিন্ধু রায় একটি সামন্ত পরিবারে জন্ম নিলেও বেছে নিয়েছিলেন কৃষক প্রজার পক্ষের রাজনীতি। তিনি আসাম প্রাদেশিক পরিষদের এমএলএ ছিলেন। কুমিল্লা-ব্রাহ্মণবাড়িয়া মোগরা হাইস্কুল থেকে তিনি ১৯৪২ সালে প্রবেশিকা পরীক্ষায় উত্তীর্ণ হন।   বিদ্যালয়ে পড়াশুনাকালে তিনি প্রগতিশীল ছাত্র সংগঠনের সাথে যুক্ত হন। আন্তরিকতা ও সাংগঠনিক দক্ষতার কারণে অল্প সময়ের মধ্যেই তিনি নেতৃত্বের কাতারে চলে আসতে সক্ষম হন। ছাত্র ফেডারেশনের কর্মী হিসাবে বরুণ রায় কমিউনিস্ট পার্টির সংস্পর্শে আসেন। মাত্র ২০ বছর বয়সে ১৯৪২ সালে ভারতীয় কমিউনিস্ট পার্টির পূর্ণ সদস্য পদ লাভ করেন।। ১৯৪২ সালে স্বাধীনতা দিবস পালন করার সময় তাকে গ্রেপ্তার করে জেলে পাঠানো হয়। বরুণ রায় আই এ ভর্তি হন সুনামগঞ্জ সরকারি কলেজে। এই কলেজ থেকে তিনি ১৯৪৭ সালে আই এ পাসের স্বীকৃতি অর্জন করেন। ১৯৪৮ সালে সিলেট তিনি এম সি কলেজে বি এ প্রথম বর্ষে ভর্তি হন। এ সময় তিনি পার্টি ও ছাত্র ফেডারেশনের কাজে নিজেকে একজন সার্বক্ষণিক হিসেবে নিযুক্ত করেন।   রাজনৈতিক ও কর্মজীবন  ১৯৪৯ সালে তিনি পুনরায় গ্রেপ্তার হন। ৫২'র ভাষা আন্দোলনেও তিনি গুরুত্বপূর্ণ ভূমিকা পালন করেন। এ সময় একটানা ১৯৫৩ সাল পর্যন্ত তিনি জেলে ছিলেন। এরপর মুক্তি পেলেও রাখা হয় নজরবন্দি করে। ১৯৫৪ সালের নির্বাচনে তিনি বিপুল ভোটে প্রাদেশিক পরিষদের সদস্য নির্বাচিত হন। ১৯৫৮ সালে আইয়ুব খান সামরিক ফরমান জারি করলে বরুণ রায়কে আবারো গ্রেপ্তার করা হয়। এ সময় দীর্ঘ ৫ বছর কারাগারে থাকতে হয়। ১৯৬৮-৬৯ সালে গণ আন্দোলনের সময় তিনি প্রকাশ্যে চলাফেরা থেকে বিরত থাকেন। তিনি মুক্তিযুদ্ধের অন্যতম সংগঠক। ১৯৭১ সালের মহান মুক্তিযুদ্ধে ‘ন্যাপ-কমিউনিস্ট পার্টি-ছাত্র ইউনিয়নের’ যৌথ গেরিলা বাহিনীর সংগঠকের দায়িত্ব পালন করেন। ১৯৮০ সালে জেনারেল জিয়াউর রহমানের আমলে তাকে আবার গ্রেপ্তার করা হয়। ১৯৮৬ সালের জাতীয় সংসদ নির্বাচনে (১৫ দলের প্রার্থী হিসাবে) কমিউনিস্ট পার্টির প্রার্থী হিসাবে তিনি সুনামগঞ্জ-১ আসন থেকে জয়লাভ করেন। ১৯৮৭ সালে এরশাদ-বিরোধী আন্দোলন চলাকালে তাকে আবার গ্রেপ্তার করে জেলে পাঠানো হয়। তিনি ১৯৯০ সালে বার্ধক্যের কারণে সক্রিয় রাজনীতি থেকে অবসর নেন। শেষ বয়সে তিনি মণি সিংহ-ফরহাদ স্মৃতি ট্রাস্টের সঙ্গে জড়িত ছিলেন।   পারিবারিক জীবন  তার স্ত্রী শীলা রায় শিক্ষা আন্দোলনের নেত্রী এবং একমাত্র পুত্র সাগর রায় বর্তমানে প্রবাসী।   মৃত্যু  কমরেড বরুন রায় ৮ ডিসেম্বর ২০০৯ মৃত্যুবরণ করেন।   তথ্যসূত্র   বিষয়শ্রেণী:বাংলাদেশী রাজনীতিবিদ বিষয়শ্রেণী:১৯২২-এ জন্ম বিষয়শ্রেণী:২০০৯-এ মৃত্যু বিষয়শ্রেণী:তৃতীয় জাতীয় সংসদ সদস্য বিষয়শ্রেণী:সুনামগঞ্জ জেলার রাজনীতিবিদ বিষয়শ্রেণী:সিলেটের বিপ্লবী বিষয়শ্রেণী:সিলেটের ব্যক্তি বিষয়শ্রেণী:বাংলাদেশী হিন্দু বিষয়শ্রেণী:সিলেট বিভাগের ব্যক্তি বিষয়শ্রেণী:মুক্তিবাহিনীর কর্মকর্তা বিষয়শ্রেণী:বাংলাদেশী সাম্যবাদী বিষয়শ্রেণী:বাংলাদেশের কমিউনিস্ট পার্টির রাজনীতিবিদ বিষয়শ্রেণী: সুনামগঞ্জ জেলার ব্যক্তি
লালচাঁদ ফুলমালি (জন্ম নভেম্বর ১৯৩৫) একজন ভারতীয় রাজনীতিবিদ, যিনি বীরভূম জেলার ব্রাহ্মণবাহরা গ্রামের বাসিন্দা। ফুলমালি ১৯৫৭ সালে ভারতের কমিউনিস্ট পার্টির সদস্য হন এবং ১৯৭১ থেকে ১৯৭৭ সাল পর্যন্ত পশ্চিমবঙ্গ বিধানসভায় দলের প্রতিনিধিত্ব করেন।   যৌবন  ফুলমালির জন্ম ব্রাহ্মণবাহরায়। তাঁর পিতা ননীগোপাল ফুলমালি। তিনি ব্রাহ্মণবাহরা প্রাথমিক বিদ্যালয়ে শিক্ষিত হন এবং ৪র্থ শ্রেণী সম্পন্ন করেন।   রাজনৈতিক কর্মী  ফুলমালি ১৯৫৭ সালে সিপিআই- এর সদস্য হন। তিনি স্থানীয় এলাকায় সক্রিয় ছিলেন এবং গ্রাম পঞ্চায়েতের ('গ্রাম পরিষদ') সদস্য হয়েছিলেন। ১৯৬২ সালে তিনি খাদ্য আন্দোলনের সময় জেলে যান। ফুলমালি ১৯৬৭ সালের পশ্চিমবঙ্গ বিধানসভা নির্বাচনে ময়ুরেশ্বর (এসসি) আসনে সিপিআই প্রার্থী হিসাবে দাঁড়িয়েছিলেন; ৫,৭৩৮ ভোট (১৯.২৮%) নিয়ে তিনি কংগ্রেস এবং সিপিআইএম প্রার্থীদের পিছনে তৃতীয় স্থানে রয়েছেন। তিনি পরবর্তী ১৯৬৯ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেননি। ১৯৬৭-১৯৭০ সাল পর্যন্ত তিনি একাধিকবার গ্রেফতার হন।   বিধায়ক  তিনি ১৯৭১ সালের নির্বাচনে এবং ১৯৭২ সালের নির্বাচনে ময়ুরেশ্বর (এসসি) নির্বাচনী এলাকা থেকে পশ্চিমবঙ্গ বিধানসভায় নির্বাচিত হন। ১৯৭১ সালে তিনি কংগ্রেস, সিপিআই(এম) এবং কংগ্রেস (ও) প্রার্থীদের পরাজিত করে ১০,৯২৫ (৩৫.১৩%) পেয়েছিলেন। ১৯৭২ সালে তিনি সিপিআইএম এবং কংগ্রেস (সংগঠন) প্রার্থীদের পরাজিত করে ১৫,০৮৯ (৫০.৭৪%) পেয়েছিলেন।   পরবর্তী সময়কাল  ফুলমালি ১৯৭৭ সালের পশ্চিমবঙ্গ বিধানসভা নির্বাচনে ময়ুরেশ্বর (এসসি) আসনটি হেরেছিলেন, যেখানে তিনি ৪,৭৬০ ভোট (১৩.৬০%) নিয়ে তৃতীয় স্থানে ছিলেন। ২০১৪ সাল থেকে ময়ুরেশ্বরে একটি হাসপাতাল সুরক্ষিত করার দাবিতে ফুলমালি একটি সর্বদলীয় কমিটির সাথে জড়িত ছিলেন।Anandabazaar Patrika. প্রশাসনিক জটে হয়নি স্বাস্থ্যকেন্দ্র   তথ্যসূত্র   বিষয়শ্রেণী:ভারতের বন্দী ও আটক বিষয়শ্রেণী:বীরভূম জেলার ব্যক্তি বিষয়শ্রেণী:পশ্চিমবঙ্গ বিধানসভার সদস্য ১৯৭২-১৯৭৭ বিষয়শ্রেণী:পশ্চিমবঙ্গ বিধানসভার সদস্য ১৯৭১-১৯৭২ বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:১৯৩৫-এ জন্ম
পন স্টার্স হল লেফ্টফিল্ড পিকচার্স প্রযোজিত এবং হিস্ট্রি চ্যানেলে প্রচারিত মার্কিন যুক্তরাষ্ট্রের বাস্তবিক টেলিভিশন ধারাবাহিক। পন স্টারস হল পন সপের মালিক ও কমকর্তা কর্মচারী গণ। পন শপ নামক দোকানের মালিক রিক হ্যারিসন। তার ব্যবসায় সাহায্য করছেন তার ছেলে কোরি হ্যারিসন এবং তার বাবা রিচার্ড হ্যারিসন এবং পরিবারিক বন্ধু চামলি। রিচার্ড হলেন অবসর প্রাপ্ত আমেরিকান নৌবাহিনীর কমকর্তা। তাদের ব্যবসা মূলত ঐতিহাসিক জিনিস এবং সোনা আর রূপা নিয়ে।   উৎপাদন ইতিহাস এবং বিন্যাস   পর্বসমূহ  তথ্যসূত্র   আরো পড়ুন    বহিঃসংযোগ       of the Gold and Silver Pawn Shop   of Pawn Stars  বিষয়শ্রেণী:২০০০-এর দশকের মার্কিন টেলিভিশন ধারাবাহিক বিষয়শ্রেণী:২০০৯-এর মার্কিন টেলিভিশন ধারাবাহিক অভিষেক বিষয়শ্রেণী:মার্কিন বাস্তবিক টেলিভিশন ধারাবাহিক বিষয়শ্রেণী:পুরাকালের টেলিভিশন ধারাবাহিক বিষয়শ্রেণী:হিস্ট্রি (টিভি চ্যানেল)-এর মূল প্রোগ্রাম বিষয়শ্রেণী:পন শপ   বিষয়শ্রেণী:লাস ভেগাস, নেভাডায় সেটকৃত টেলিভিশন শো
হেনরি হ্যারি মোজেস (; জন্ম: ১৩ ফেব্রুয়ারি, ১৮৫৮ - মৃত্যু: ৭ ডিসেম্বর, ১৯৩৮) নিউ সাউথ ওয়েলসের উইন্ডসর এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯৫ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন হেনরি মোজেস নামে পরিচিত হ্যারি মোজেস। দলে তিনি মূলতঃ বামহাতি ব্যাটসম্যান হিসেবে খেলতেন।   প্রথম-শ্রেণীর ক্রিকেট  ১৮৮১-৮২ মৌসুম থেকে ১৮৯৪-৯৫ মৌসুম পর্যন্ত হ্যারি মোজেসের প্রথম-শ্রেণীর খেলোয়াড়ী জীবন চলমান ছিল। ১৮৮১-৮২ মৌসুম থেকে ১৮৯৪-৯৫ মৌসুম পর্যন্ত নিউ সাউথ ওয়েলসের পক্ষে প্রথম-শ্রেণীর ক্রিকেটে অংশগ্রহণ করেছেন। তন্মধ্যে, ভিক্টোরিয়ার বিপক্ষে ব্যক্তিগত সর্বোচ্চ অপরাজিত ২৯৭ রানের ইনিংস খেলেছিলেন তিনি।New South Wales v Victoria 1887–88 ১৮৭৭-৮৮ মৌসুমের শীর্ষস্থানীয় রান সংগ্রাহকের ভূমিকায় অবতীর্ণ হন তিনি। একই মৌসুমে সফররত ইংরেজ দলের বিপক্ষে ৫৮ ও ১০৯ রানের মনোজ্ঞ ইনিংস উপহার দিয়েছিলেন।   আন্তর্জাতিক ক্রিকেট  সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন হ্যারি মোজেস। ২৮ জানুয়ারি, ১৮৮৭ তারিখে সিডনিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ ফেব্রুয়ারি, ১৮৯৫ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। তবে, ব্যবসায়িক দায়বদ্ধতার কারণে ইংল্যান্ড গমন করতে পারেননি।Christopher Martin-Jenkins, The Complete Who's Who of Test Cricketers, Rigby, Adelaide, 1983, p. 239. ১৮৮৬-৮৭ মৌসুমে ইংল্যান্ডের বিপক্ষে ব্যক্তিগত প্রথম দুই টেস্টে বেশ ভালো খেলেন। নিম্নমুখী রানের খেলায় ৩১, ২৪, ২৮ ও ৩৩ রান করেছিলেন হেনরি মোজেস।   খেলার ধরন  রক্ষণাত্মক বামহাতি ব্যাটিংয়ের অধিকারী ছিলেন অসম্ভব ধৈর্য শক্তির বহিঃপ্রকাশ ঘটিয়েছেন তিনি। তবে, কিছুসংখ্যক ক্রিকেটবোদ্ধাদের অভিমত, বিখ্যাত ক্রিকেটার বিলি মারডকের সমতুল্য ছিলেন তিনি। তবে, অস্ট্রেলীয় ঘরোয়া ক্রিকেটে প্রতিভার তেমন বিচ্ছুরণ ঘটাতে পারেননি। কমপক্ষে ছয়বার ইংল্যান্ড গমনের উদ্দেশ্যে অস্ট্রেলিয়া দলের সদস্যরূপে মনোনীত করা হয়েছিল। কিন্তু কোনবারই সুযোগ করে নিতে পারেননি তিনি।  ক্রিকেট খেলা থেকে অবসর গ্রহণের পর এসসিজি ট্রাস্টিতে অনেকগুলো বছর দায়িত্ব পালন করেছিলেন তিনি। ৭ ডিসেম্বর, ১৯৩৮ তারিখে ৮০ বছর বয়সে নিউ সাউথ ওয়েলসের স্ট্রাথফিল্ড এলাকায় হ্যারি মোজেসের দেহাবসান ঘটে।   তথ্যসূত্র    আরও দেখুন   শেফিল্ড শিল্ড  হ্যারি ডোনান  ফ্রেডরিক বার্টন  কুইন্সল্যান্ড ক্রিকেট দল	  অস্ট্রেলীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৮৫৮-এ জন্ম বিষয়শ্রেণী:১৯৩৮-এ মৃত্যু বিষয়শ্রেণী:অস্ট্রেলীয় ক্রিকেটার বিষয়শ্রেণী:অস্ট্রেলিয়ার টেস্ট ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:সিডনি থেকে আগত ক্রিকেটার বিষয়শ্রেণী:অস্ট্রেলীয় ক্রিকেট প্রশাসক বিষয়শ্রেণী:নিউ সাউথ ওয়েলসের পুরুষ ক্রীড়াবিদ
ব্যবহারবিধি এই টেমপ্লেট একটি টেক্সটের ব্লককে পেজের মাঝখানে দেখাবে, তবে ব্লকের ভেতরকার টেক্সটের সজ্জা তাতে প্রভাবিত হবে না।  হলো এর আরেকটি ক্ষুদ্রতর প্রকাশ যা একেই নির্দেশ করে।  Comparison of {{Block center}} and {{Center}} This template retains the current text alignment (usually left), but moves the entire block of text into the center. To change to centred text alignment, use  instead.  Block center  Center  প্যারামিটারসমূহ  Where there is a need to give the title of the work, an optional "title" parameter can be used. Sometimes this is will center the title better than a stand-alone line will; other times not - it usually depends on if a fixed width (next example) is forced or not. {{block-center|title=LOREM IPSUM|Lorem ipsum dolor sit amet, consectetuer adipiscing elit.<br/> Aenean commodo ligula eget dolor.  Aenean massa.}}  Where there is a requirement to fix the width of the block, an optional "width" parameter can be used. Sometimes this is required to force a wider width when line wrap occurs. {{block-center|width=300px|Lorem ipsum dolor sit amet, consectetuer adipiscing elit.<br/> Aenean commodo ligula eget dolor.  Aenean massa.}}  Where there is a need to specify the style of the text, an optional "style" parameter can be used.  This parameter takes the same style attributes that can be set for any table. {{block center|style=font-style:italic|<poem> Lorem ipsum dolor sit amet, {{gap}}consectetuer adipiscing elit. Aenean commodo ligula eget dolor; {{gap}}Aenean massa. </poem>}}  The text alignment within the (overall) centered block may be controlled using this (default: left): {{block center|align=right|<poem> Lorem ipsum dolor sit amet, {{gap}}consectetuer adipiscing elit. Aenean commodo ligula eget dolor; {{gap}}Aenean massa. </poem>}}  বহু পেজ জুড়ে থাকার ক্ষেত্রে  যদি আপনি অনেকগুলো ব্লক-কেন্দ্র ব্যবহার করে থাকেন, তাহলে দেখবেন প্রতি পাতায় একটু হলেও আলাদা সজ্জা আছে, তবে এই টেমপ্লেট "ঝুলিয়ে" রাখা যাবে না যাতে আরেক পাতায় গিয়ে বন্ধ হবে এবং বড় একটি ব্লক-কেন্দ্র করা যাবে। আপনার যদি বহুপাতা জুড়ে ব্লক-কেন্দ্র থাকে, আপনি  এবং  ব্যবহার করে প্রতি পাতায় এখে খুলতে এবং বন্ধ করতে পারেন। প্রতিটি পাতায়ই একটি করে থাকতে হবে, একটি শুরুতে আর আরেকটি শেষে। তবে, আপনি এদের একটি বা উভয়কে হেডার বা ফুটারেও বসাতে পারেন, যাতে মূল নামস্থানের সাথে মিলে না যায়। যখন সব পাতাই প্রতিলিপি, আপনি হয়ত একটি  এবং একটি  ব্যবহার করবেন প্রতিটি অনুচ্ছেদের যথাক্রমে শুরুতে এবং শেষে।  প্রথম পাতায়  হেডার হেডারে কিছুই দরকার নেই  বডি  {{block center/s}}  ব্লক কেন্দ্র টেক্সট শুরু হবে এখান থেকে।  ব্লক কেন্দ্রের সব কন্টেন্ট এখানে থাকবে।  ফুটার  {{block center/e}}  পাতার মাঝের অংশ  হেডার  {{block center/s}}  বডি ব্লক কেন্দ্র টেক্সট এখানে যাবে; যা আগের পাতা থেকে চলমান।  ফুটার  {{block center/e}}  শেষ পাতা  হেডার  {{block center/s}}   বডি  Contents of the block center go here; this continues the previous page.  Last bit of block center text  {{block center/e}}  ফুটার শেষ পাতার ফুটারে কিছুই থাকা আবশ্যক নয়।  Block center
সয়ূজ ৭কে-এল১ নং. ৫এল (; অর্থ: ইউনিয়ন ৭কে-এল১ নং. ৫এল), যা কখনও কখনও নাসা কর্তৃক জোন্ড ১৯৬৭বি নামেও পরিচিত, হলো মহাশূন্যে অনুসন্ধানের জন্য ১৯৬৭ সালে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়। এটি ছিলো  ভর বিশিষ্ট সয়ূজ ৭কে-এল১ মহাকাশযান, নয়টির মধ্যে দ্বিতীয় উৎক্ষেপণ করাটি।   উৎক্ষেপণ  সয়ূজ ৭কে-এল১ নং. ৫এল-কে ব্লক ডি উচ্চ-স্তর সংযুক্ত একটি প্রোটন-কে ৮কে৭৮কে বাহক রকেটের ওপর বসিয়ে বাইকোনুর কসমোড্রোমের সাইট ৮১/২৩ থেকে উৎক্ষেপণ করা হয়। মহাকাশযানটিকে ১৯৬৭ সালের ২২ নভেম্বর তারিখের ১৯:০৭:৫৯ ইউটিসিতে উৎক্ষেপণ করা হয়।   অভিযান   রকেটটির দ্বিতীয় পর্যায়ের একটি ইঞ্জিন জ্বলতে ব্যর্থ হয়, যার কারণে উৎক্ষেপণটি এবং মহাকাশযানটি এর এসএএস উৎক্ষেপণ মুক্ত পদ্ধতি হতে আলাদা হওয়া বাতিল হয়ে যায়। ডিসেন্ট মডিউলটি  নিম্নসীমায় নেমে আসে। এর অবতরণ যন্ত্রগুলো অকালেই গুলি ছুড়েছিল, যার ফলে প্রত্যাশিত অবতরণ আরও কঠিন হয়েছিল এবং মহাকাশযানটিকে পরবর্তীতে প্যারাসুট দ্বারা  টেনে নিয়ে যাওয়া হয়।  আরও দেখুন    ১৯৬৭-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ   বিষয়শ্রেণী:জোন্ড কর্মসূচি বিষয়শ্রেণী:১৯৬৭-এ উৎক্ষিপ্ত মহাকাশযান
পটাশিয়াম নাইট্রেট হচ্ছে একটি রাসায়নিক পদার্থ যার রাসায়নিক সংকেত KNO3। এই যৌগটি পটাশিয়াম আয়ন K+ ও নাইট্রেট আয়ন NO3− এর একটি আয়নিক লবণ এবং এটি ক্ষারকীয় ধাতব নাইট্রেট।  নামকরণ মানব সভ্যতার অনেক আদি থেকেই থেকে পটাশিয়াম নাইট্রেটের বৈশ্বিক ব্যবহার থাকায় স্থানভেদে এর বিভিন্ন নাম রয়েছে। গ্রীক শব্দ নাইট্রন লাতিনে রুপান্তরিত হয়েছে নাইট্রাম অথবা নাইট্রিয়াম নামে। ১৫ শতকে ইউরোপবাসীরা একে ‘সল্টপিটার’ নামে এবং পরবর্তীকালে ‘নাইট্রেট অফ পটাশ’ নামে উল্লেখ করতো।  আরবরা একে চীনের তুষার ( থালজ আল-সিন) নামে ডাকতো। পারস্যবাসীরা (বর্তমান ইরান) একে চীনের লবণ(ফার্সী: نمک شوره چيني‎‎ নামক শুরা চিনি) নামে অভিহিত করতো।  ( ).   ভৌত ধর্ম  কক্ষ তাপমাত্রায় পটাশিয়াম নাইট্রেট স্ফটিকাকারে থাকে যা  তাপমাত্রায় ট্রাইগোনাল সিস্টেমে রুপান্তরিত হয়। এই যৌগটি পানিতে মোটামুটি দ্রবণীয় কিন্তু তাপমাত্রা বৃদ্ধির সাথে এই লবণের দ্রবণীয়তা বৃদ্ধি পায়। জলীয় দ্রবণ প্রায় নিরপেক্ষ।  তাপমাত্রায় এরা pH ৬.২ প্রদর্শন করে।  উৎপাদন অ্যামোনিয়াম নাইট্রেট এবং পটাশিয়াম হাইড্রোক্সাইড-এর বিক্রিয়ার মাধ্যমে পটাশিয়াম নাইট্রেট তৈরী করা যায়।  NH4NO3 (aq) + KOH (aq) → NH3 (g) + KNO3 (aq) + H2O (l)  অ্যামোনিয়াম নাইট্রেট এবং পটাশিয়াম ক্লোরাইডের বিক্রিয়ায় কোন উপজাত ছাড়াই পটাশিয়াম নাইট্রেট উৎপাদন করা যায়।  NH4NO3 (aq) + KCl (aq) → NH4Cl (aq) + KNO3 (aq)  পটাশিয়াম হাইড্রোক্সাইডের সাথে নাইট্রিক এসিডের বিক্রিয়ায় পটাশিয়াম নাইট্রেট পাওয়া যায়। বিক্রিয়াটি উচ্চমাত্রায় তাপোৎপাদী।  KOH (aq) + HNO3 → KNO3 (aq) + H2O (l)  শিল্পক্ষেত্রে সোডিয়াম নাইট্রেটের সাথে পটাশিয়াম ক্লোরাইডের বিক্রিয়ায় পটাশিয়াম নাইট্রেট উৎপাদন করা হয়।  NaNO3 (aq) + KCl (aq) → NaCl (aq) + KNO3 (aq)   ব্যবহার  পটাশিয়াম নাইট্রেটের বিভিন্ন ধরনের ব্যবহার রয়েছে। মূলত নাইট্রেটের উৎস হিসেবে ব্যবহার করা হয়।   তথ্যসূত্র   গ্রন্থপুঞ্জ Dennis W. Barnum. (2003). "Some History of Nitrates." Journal of Chemical Education. v. 80, p. 1393-. link.  David Cressy. Saltpeter: The Mother of Gunpowder (Oxford University Press, 2013) 237 pp online review by  Robert Tiegs  Alan Williams. "The production of saltpeter in the Middle Ages", Ambix, 22 (1975), pp. 125–33. Maney Publishing, ISSN 0002-6980.  বহিঃসংযোগ  International Chemical Safety Card 018402216  বিষয়শ্রেণী:অজৈব যৌগ বিষয়শ্রেণী:পটাশিয়াম যৌগ বিষয়শ্রেণী:নাইট্রেট বিষয়শ্রেণী:অজৈব সার বিষয়শ্রেণী:লবণ বিষয়শ্রেণী:প্রিজারভেটিভ বিষয়শ্রেণী:ই-সংখ্যায়িত খাদ্যে সংযোজিত দ্রব্য
অদ্রি লামোত (; জন্ম: ১৮ ফেব্রুয়ারি ২০০৫) হলেন একজন কানাডীয় সমলয় সাঁতারু, যিনি কানাডার প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  লামোত কানাডার হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।   প্রারম্ভিক জীবন  অদ্রি লামোত ২০০৫ সালের ১৮ই ফেব্রুয়ারি তারিখে কানাডার কুইবেকে জন্মগ্রহণ করেছেন এবং সেখানেই তার শৈশব অতিবাহিত করেছেন।   খেলোয়াড়ি জীবন  লামোত কানাডার প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি জ্যাকলিন সিমোনোর সাথে কানাডার দ্বৈত হিসেবে মহিলাদের দ্বৈত প্রতিযোগিতায় অংশগ্রহণ করেছিলেন; প্রতিযোগিতাটিতে তারা সর্বমোট ৪৯২.৪২৭ পয়েন্ট অর্জন করে ৯ম স্থান অধিকার করেছেন; যেখানে টেকনিকাল এবং ফ্রি রুটিনে তারা যথাক্রমে ২০১.৫১৬৭ এবং ২৯০.৯১০৩ পয়েন্ট পেয়েছিলেন।  এছাড়াও তিনি স্কারলেট ফিন, জনি নিউম্যান, রাফায়েল প্লঁত, কেনজি প্রিডেল, ক্লেয়ার শেফেল, জ্যাকলিন সিমোনো এবং ফ্লোরঁস ত্রঁবলের সাথে কানাডার দল হিসেবে দলগত প্রতিযোগিতায় অংশগ্রহণ করেছিলেন; তারা প্রতিযোগিতাটির টেকনিকাল রুটিনে ২৬২.৪৮০৮, ফ্রি রুটিনে ৩৪৩.৬৮৫৪ এবং অ্যাক্রোব্যাটিক রুটিনে ২৫৩.০৫৬৭ পয়েন্ট অর্জন করেছিলেন, যার ফলে সর্বমোট ৮৫৯.২২২৯ পয়েন্ট নিয়ে তারা ৬ষ্ঠ স্থান অধিকার করেছেন।   তথ্যসূত্র    বহিঃসংযোগ      বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় নারী সাঁতারু বিষয়শ্রেণী:কানাডীয় সমলয় সাঁতারু বিষয়শ্রেণী:কানাডার অলিম্পিক সমলয় সাঁতারু বিষয়শ্রেণী:২০২৪ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২৩ প্যান আমেরিকান গেমসের সমলয় সাঁতারু বিষয়শ্রেণী:২০২২ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২১শ শতাব্দীর কানাডীয় নারী ক্রীড়াবিদ
আদাবাড়ীয়া ইউনিয়ন বাংলাদেশের খুলনা বিভাগের কুষ্টিয়া জেলার দৌলতপুর উপজেলার একটি ইউনিয়ন পরিষদ। এটি ৩০.৪৩ কিমি২ (১১.৭৫ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৯,২৬৬ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।   এলাকা   আদাবাড়ীয়া  তেকালা  মশাউড়া  ধর্মদহ  গরুড়া  ডাংমড়কা   বহিঃসংযোগ    তথ্যসূত্র   বিষয়শ্রেণী:দৌলতপুর (কুষ্টিয়া) উপজেলার ইউনিয়ন
বেঙ্গালুরু জেলা ভারতের কর্ণাটক রাজ্যের একটি জেলা ছিল। ১৫ আগস্ট ১৯৮৬ সালে, এই জেলাকে বিভক্ত করে বেঙ্গালুরু নগর জেলা এবং বেঙ্গালুরু গ্রামীণ জেলা নামে দুটি নতুন জেলা গঠন করা হয়।  বিভক্তির পূর্বে জেলার আয়তন ছিল ৮,০০৮ কিলোমিটার এবং এর দক্ষিণে কাবেরী নদী, পূর্বে পোনাইয়ার, এবং পশ্চিমে শিশমা নদী ছিল। এটি আর্কাবতী উপত্যকা দ্বারা গঠিত ছিল; এর প্রধান পর্বতমালা ছিল শিবগঙ্গা শিখর (১৪১৩ মিটার) এবং সাভানদুর্গা (১২৪৭ মিটার)।  ব্রিটিশ শাসনামলে জনসংখ্যা ছিল:  ১৮৭১ - ৮,৪২,২৩৩   ১৮৮১ - ৬,৭৯,৬৬৪  ১৮৯১ - ৮,০২,৯৯৪   ১৯০১ - ৮,৭৯,২৬৩  এটির নয়টি 'তহসিল' বা 'তালুক' তিনটি ভাগে বিভক্ত ছিল: বেঙ্গালুরু গ্রুপ  বেঙ্গালুরু  হোসকোট   আনাকাল  নেলামঙ্গল গ্রুপ  নেলামঙ্গল   ডোড-বালাপুর   দেওয়ানহাল্লি  ক্লোজপেট গ্রুপ  মাগারলি   কঙ্কনহাল্লি   চান্নাপাটনা  জেলায় তেরোটি পৌরসভা ছিল:   বেঙ্গালুরু, হোসকোট, দোদ-বালাপুর, নেলমঙ্গলা, তয়ামগোন্ডাল, কঙ্কনহাল্লি, মাগাদি, ক্লোজপেট, চান্নাপাটনা, আনামেকাল, সরজাপুর, দেবনহাল্লি এবং ভাদিগেনহাল্লি।  এবং চারটি ইউনিয়ন ছিল:   ইয়েলাহাঙ্কা, কেঙ্গেরি, সুলিবায়ে এবং ডোমাসান্দ্রা।  তথ্যসূত্র  বিষয়শ্রেণী:ভারতের প্রাক্তন জেলা
অম্বরীশ ঘোষ একজন ভারতীয় বিজ্ঞানী। তিনি বেঙ্গালুরুর ভারতীয় বিজ্ঞান সংস্থার অন্তর্গত ন্যানো সায়েন্স অ্যান্ড ইঞ্জিনিয়ারিং সেন্টারের (সিএনএসই) সহযোগী অধ্যাপক। তিনি ন্যানো রোবট সমূহ, সক্রিয় বিষয় পদার্থবিজ্ঞান, প্লাজমোনিকস এবং ন্যানোফোটোনিক্স এবং তরল হিলিয়াম নিয়ে তাঁর কাজের জন্য জন্য বিখ্যাত।   গবেষণামূলক কাজ  থাম্ব|বাম|ভারতীয় বিজ্ঞান সংস্থা   চৌম্বকীয় ন্যানোরোবট সমূহ  ২০০৯-এ তিনি পিয়ার ফিশার কে সাথে নিয়ে, চৌম্বকীয়, স্ক্রুর মত পেঁচাল (হেলিক্যাল), ন্যানো সুইমার তৈরি করতে গ্লান্সিং অ্যাঙ্গেল ডিপোজিটের ব্যবহার প্রদর্শন করেছিলেন। তাঁর গবেষক দলটি এই জাতীয় ন্যানো রোবটগুলির গতিশীলতা সম্বন্ধে ব্যাখ্যা দিয়েছে এবং এই জাতীয় রোবটের স্বাধীন নিয়ন্ত্রণের জন্য কৌশল উপস্থাপন করেছে। সাম্প্রতিক কালে তাঁর দল রক্তের মধ্যে চলাফেরার কৌশল সহ স্ক্রুর মত পেঁচাল (হেলিক্যাল) ন্যানো রোবটগুলির বিভিন্ন প্রয়োগ প্রদর্শন করতে সক্ষম হয়েছে।https://www.nanowerk.com/spotlight/spotid=35255.php এটি সক্রিয় তঞ্চনে দক্ষতা সহকারে কাজের উদ্দেশ্যে  এবং জীবিত কোষের অভ্যন্তরের পরিবেশকে সংবেদন করার জন্য শলা হিসাবে ন্যানো রোবটগুলিকে ব্যবহার করছে।   প্লাজমোনিকস এবং মেটামেটেরিয়ালস  অম্বরীশ ঘোষ এবং তাঁর দলটি ছিদ্রযুক্ত ত্রিমাত্রিক প্লাজমনিক ধাতব জাল বানাতে একটি পাতলা চাকতির মত স্কেল প্রযুক্তি তৈরি করেছেন যা দৃশ্যমান তরঙ্গদৈর্ঘ্যে তো বটেই, এছাড়াও অন্যান্য তরঙ্গদৈর্ঘ্যের বিস্তৃত পরিসরে ব্যবহার করা যেতে পারে। এই প্রযুক্তিটি বিভিন্ন ধরনের উপকরণ এবং জ্যামিতির কাজে লাগানো যায়, এবং তাই এটি অত্যন্ত বহুমুখী। বিভিন্ন ছিদ্রযুক্ত ত্রিমাত্রিক ডাই ইলেকট্রিক কাঠামো তৈরির জন্য তাঁরা গ্লান্সিং অ্যাঙ্গেল ডিপোজিশন ব্যবহার করেছেন এবং ত্রিমাত্রিকে ধাতব ডাই ইলেকট্রিক স্তরগুলির বিন্যাস বিকাশের জন্য প্লাজমোনিক্সকে সমন্বিত করেছেন। খুব সম্প্রতি, তাঁরা গ্রাফিনের সাথে প্লাজমনিক ন্যানো কণাগুলিকে সংহত করার জন্য একটি ধারণামূলক অভিনব পদ্ধতি প্রদর্শন করেছেন, এর ফলে তাঁদের কাজে অভূতপূর্ব তড়িৎচুম্বকীয় ক্ষেত্র বর্ধন এবং আলো দ্বারা সনাক্তকরণে সংবেদনশীলতা এসেছে।   তরল হিলিয়াম এবং বহু ইলেকট্রন বুদবুদ  বহু ইলেকট্রন বুদবুদ বা এমইবি শব্দটি সাধারণত (১০)^৫ বা তার বেশি সংখ্যক ইলেকট্রন সম্পন্ন বুদবুদকে বোঝায়। তরল হিলিয়াম পৃষ্ঠের উপর ইলেকট্রনের একটি ঘন স্তর তৈরি করতে এই বুদবুদগুলি শক্তিশালী বৈদ্যুতিক ক্ষেত্র প্রয়োগ করে উৎপাদিত হতে পারে।   পুরস্কার ও সম্মাননা  ২০১৮ সালে, বৈজ্ঞানিক গবেষণার জন্য, ভারত সরকারের গবেষণার জন্য শীর্ষস্থানীয় সংস্থা কাউন্সিল ফর সায়েন্টিফিক অ্যান্ড ইনডাসট্রিয়াল রিসার্চ, পদার্থ বিজ্ঞানে তাঁর অবদানের জন্য, তাঁকে বিজ্ঞান ও প্রযুক্তির জন্য শান্তি স্বরূপ ভাটনগর পুরস্কারে ভূষিত করেছে।   তথ্যসূত্র   বিষয়শ্রেণী:১৯৭৩-এ জন্ম বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলকাতার ব্যক্তি বিষয়শ্রেণী:জীবিত ব্যক্তি বিষয়শ্রেণী:ভারতীয় পদার্থবিজ্ঞানী বিষয়শ্রেণী:পশ্চিমবঙ্গের বিজ্ঞানী বিষয়শ্রেণী:বাঙালি পদার্থবিদ বিষয়শ্রেণী:বাঙালি বিজ্ঞানী বিষয়শ্রেণী:আইআইটি খড়গপুরের প্রাক্তন শিক্ষার্থী